钦定古今图书集成/明伦汇编/官常典/第718卷 > 高义明
## 钦定古今图书集成/明伦汇编/官常典/第718卷 > 高义明

按《隋书荣毗传》：毗为蒲州司马。汉王谅之反也，河东
豪杰以城应谅，刺史丘和觉，遁归关中。长史勃海高
义明谓毗曰：“河东要害，国之东门，若失之，则为难不
细。城中虽复恟恟，非悉反也。但收桀黠者十馀人斩
之，自当立定耳。”毗然之。义明驰马追和，将与协计，至
城西门，为反者所杀。